**R O M Â N I A**

**JUDEŢUL GIURGIU**

**CONSILIUL JUDEŢEAN GIURGIU**

### HOTĂRÂRE

privind aprobarea proiectului **“Dezvoltarea sistemului de management anticorupţie la nivelul judeţului Giurgiu – SisABC”**şi a cheltuielilor legate de proiect

**CONSILIUL JUDEŢEAN GIURGIU,**

Având în vedere expunerea de motive a preşedintelui Consiliului Judeţean Giurgiu, înregistrată la nr.13034 din 28 septembrie 2017 şi referatul nr.12301 din 28 septembrie 2017 al Compartimentului control intern și managementul calității;

Văzând prevederile:

* HG nr. 583/2016 privind aprobarea Strategiei naţionale anticorupţie pe perioada 2016-2020, a seturilor de indicatori de performanţă, a riscurilor asociate obiectivelor şi măsurilor din strategie şi a surselor de verificare, a inventarului măsurilor de transparenţă instituţională şi de prevenire a corupţiei, a indicatorilor de evaluare;
* Ordinului nr.400/2015 pentru aprobarea Codului controlului intern managerial al entităților publice, cu modificările și completările ulterioare;
* Legii nr.273/2006 privind finanţele publice locale, cu modificările şi completările ulterioare;
* Ghidului Solicitantului pentru Programului Operațional Capacitate Administrativă POCA – 125/2/2 (CP1 pentru regiunile mai puțin dezvoltate);
* Protocolului de Colaborare între Direcția Generală Anticorupție și Consiliul Județean Giurgiu înregistrat la sediul Direcției Generale Anticorupție cu nr.736.830/22.01.2016 și nr.08 din 27.01.2016 la sediul Consiliului Județean Giurgiu, cu modificările și completările ulterioare;
* Anunțului Selecție Parteneri POC – 125/2/2 (CP1 pentru regiunile mai puțin dezvoltate) nr.10954/22.08.2017;

Ţinând cont de prevederile art.50 din Regulamentul de Organizare şi Funcţionare al Consiliului Judeţean Giurgiu.

În temeiul art.91 alin.(1) lit.a), alin.(5) lit.d) şi alin.(6) lit.a) și art.97 din Legea nr.215/2001 a administraţiei publice locale, republicată, cu modificările şi completările ulterioare,

**H O T Ă R Ă Ş T E:**

**Art. 1. (1)** Se aprobă proiectul **“Dezvoltarea sistemului de management anticorupţie la nivelul judeţului Giurgiu – SisABC”** în cadrul Programului Operațional Capacitate Administrativă POCA – 125/2/2 (CP1 pentru regiunile mai puțin dezvoltate);

**(2)** Proiectul se depune de către Consiliului Judeţean Giurgiu în parteneriat cu Fundația Centrul de Resurse Juridice.

**(3)** Proiectul se implementează sprijinul tehnico-logistic al Direcției Generale Anticorupție;

**Art. 2. (1)** Se aprobă asigurarea de către **Consiliul Judeţean Giurgiu în calitate de Solicitant** al proiectului, a următoarelor:

1. asigurarea disponibilității temporare a fondurilor necesare pentru derularea proiectului înainte de rambursarea acestora prin program și între rambursări;
2. asigurarea contribuţiei proprii la cheltuielile proiectului, respectiv suma de **5.695,08** lei, din care: Contribuţia Consiliului Judeţean Giurgiu la cheltuielile eligibile în procent de **2%** din valoarea totală a acestora: **5.695,08** lei;
3. Asigurarea finanţării integrale a costurilor neeligibile ale proiectului ce corespund activităţilor efectuate în timpul implementării proiectului;

**(2)** (a) Valoarea totală estimată a bugetului proiectului este de **399.990** lei;

(b) Valoarea bugetului proiectului aferent Consiliului Judeţean Giurgiu în calitate de Solicitant, este în sumă totală de **284.754** lei.

**Art. 3**. Se asigură disponibilitatea reprezentanţilor din echipa de management a proiectului pe întreaga perioadă de implementare a proiectului.

**Art. 4**. Se asigură disponibilitatea tuturor celorlalte resurse planificate a fi utilizate pentru implementarea proiectului, astfel cum au fost descrise în Cererea de Finanțare.

**Art. 5.** Obligaţiile asumate conform art.2 vor fi incluse în bugetul propriu de venituri şi cheltuieli al Judeţului Giurgiu prin rectificarea acestuia după aprobarea finanţării nerambursabile şi semnarea contractului de finanţare din instrumente structurale.

**Art.6.** Compartimentul programe și proiecte europene, Compartimentul control intern și managementul calității și Direcția economică și investiții vor duce la îndeplinire prevederile prezentei hotărâri.

**P R E S E D I N T E,**

Marian Mina

**CONTRASEMNEAZĂ,**

**p.SECRETAR AL JUDEŢULUI,**

Petre Cornea

**Giurgiu,03 octombrie 2017**

**Nr.190**